Akses sa hustisya

An akses sa hustisya sarong pundamental na prinsipyo sa pag-iral kan batas na naglaladawan kun pano an mga namamanwaan igwa nin pantay-pantay na akses sa legal na mga sistema sa saindang konteksto. An kadaklan na mga konteksto igwa nin mga inisyatiba asin programa na pigdisenyo tanganing magtao nin legal na mga serbisyo sa mga populasyon na nadidipisilan makakua nin legal na abiso asin representasyon. Kun mayo nin akses sa hustisya, an mga tawo dai lubos na magagamit an saindang mga karapatan, malalabanan an diskriminasyon, o mapapanimbag an mga parahimo nin desisyon sa saindang mga aksyon.

An paagi na natabang an mga nasyon sa saindang mga namamanwaan na magkaakses sa hustisya nagkakalain-lain sigun sa nasyon. An akses sa hustisya pwedeng dugangan sa paagi nin mga legal na mga organisasyon na igwa nin tultol na pondo asin hustong mga tawo na nagtatao nin libreng legal na mga serbisyo sa mga pobre, asin paagi nin programang pro bono kun sain an boluntaryong mga abogado nagtatao nin mga serbisyo asin representasyon sa korte, o sa paagi nin iba pang programa na dinisenyo tanganing tabangan an mga tawo na magkamit nin legal na mga remedyo sa mga korte o iba pang institusyon nin hustisya.

Susugan 

WikiForHumanRights
WikiParaSaKarapatanPantawo
WPSKP2022